કપિલ શર્માની બીજી ફિલ્મ થિયેટરોમાં આવી ચુકી છે અને આ ફિલ્મ દ્વારા કપિલ શર્માએ પ્રોડ્યૂસર તરીકે એક નવી ઇનિંગ શરૂ કરી છે. રાજીવ ઢિંગરાએ આ ફિલ્મની સ્ટોરી લખવાની સાથે આ ફિલ્મનું નિર્દેશન પણ કર્યું છે. આ ફિલ્મમાં તનુશ્રી દત્તાની બહેન ઇશિતા દત્તા અને મોનિકા ગિલ મહત્વપૂર્ણ ભૂમિકા નિભાવી રહી છે. કપિલ ટીવી પર એક જાણીતો ચહેરો છે અને હીરો તરીકે કપિલની આ બીજી ફિલ્મ છે. તેની પહેલી ફિલ્મ બોક્સ ઓફિસ પર સફળ રહી હતી તેથી કપિલના ચાહકો એવી આશા રાખી રહ્યાં છે કે તેની આ ફિલ્મ પણ બોક્સ ઓફિસ પર હીટ નિવડે, પરંતુ પાછલા કેટલાંક દિવસોમાં કપિલ કેટલાંક વિવાદોમાં ઘેરાયો હતો, જેના કારણે તેની છવિ ખરડાઇ છે.